14.9.2023
RO
Jurnalul Oficial al Uniunii Europene
C 324 A/3
A se vedea anexa II pentru exemple de calificări minime.
Pentru a stabili dacă nivelul corespunzător unui ciclu complet de studii universitare a fost atins de candidat, comisia de evaluare va ține seama de normele în vigoare în momentul obținerii calificării respective.
În principiu, nu este necesară nicio experiență profesională.
Cu toate acestea, în cazurile în care candidatul trebuie să aibă un nivel de studii corespunzător unui ciclu complet de studii universitare de trei ani (și anume, în cazul în care un candidat a urmat un ciclu de studii de trei ani), candidatul va trebui, de asemenea, să aibă o experiență profesională relevantă ulterioară de cel puțin un an.
Experiența va fi considerată relevantă dacă este dobândită în unul sau mai multe dintre următoarele domenii: 1. traducere juridică; 2. redactarea de texte juridice; 3. experiență în domeniul juridic dobândită în calitate de jurist care desfășoară o activitate independentă; 4. experiență în domeniul juridic dobândită într-un cabinet de avocatură, într-o întreprindere, într-o instituție din administrația națională, într-o organizație interguvernamentală sau internațională, într-una dintre instituțiile, agențiile sau celelalte organe ale UE, într-o organizație neguvernamentală sau într-o universitate.
3.3.1.
EPSO/AD/404/23 – Juriști-lingviști de limba engleză Pentru a fi eligibili pentru concursul EPSO/AD/404/23, candidații trebuie să aibă un nivel de studii corespunzător unui ciclu complet de studii universitare absolvite cu una dintre următoarele calificări: o diplomă de drept sau echivalentul acesteia acordată în Republica Irlanda ori o calificare în calitate de barrister sau solicitor obținută în Republica Irlanda.
3.3.2.
EPSO/AD/405/23 – Juriști-lingviști de limba spaniolă Pentru a fi eligibili pentru concursul EPSO/AD/405/23, candidații trebuie să aibă un nivel de studii corespunzător unui ciclu complet de studii universitare absolvite cu una dintre următoarele diplome în dreptul spaniol: Licenciatura en Derecho sau Grado en Derecho.
3.3.3.
EPSO/AD/406/23 – Juriști-lingviști de limba lituaniană Pentru a fi eligibili pentru concursul EPSO/AD/406/23, candidații trebuie să aibă un nivel de studii corespunzător unui ciclu complet de studii universitare absolvite cu una dintre următoarele calificări în dreptul lituanian: aukštasis universitetinis teisinis išsilavinimas – teisės bakalauro kvalifikacinis laipsnis arba teisės magistro kvalifikacinis laipsnis, įgytas turint teisės bakalauro kvalifikacinį laipsnį, arba teisininko profesinis kvalifikacinis laipsnis (vienpakopis teisinis universitetinis išsilavinimas).
3.3.4.
EPSO/AD/407/23 – Juriști-lingviști de limba neerlandeză Pentru a fi eligibili pentru concursul EPSO/AD/407/23, candidații trebuie să aibă un nivel de studii corespunzător unui ciclu complet de studii universitare absolvite cu una dintre următoarele calificări în dreptul belgian sau neerlandez și în limba neerlandeză: Voltooide juridische studie, afgesloten met een diploma Nederlands recht (doctorandus of master) of Belgisch recht (licentiaat of master, afgegeven door een Nederlandstalige rechtenfaculteit).
Ook een bachelor Nederlands of Belgisch recht, gevolgd door een master internationaal of Europees recht, zal worden aanvaard.
3.3.5.
EPSO/AD/408/23 – Juriști-lingviști de limba portugheză Pentru a fi eligibili pentru concursul EPSO/AD/408/23, candidații trebuie să aibă un nivel de studii corespunzător unui ciclu complet de studii universitare absolvite cu următoarea diplomă în dreptul portughez: um curso superior sancionado por um diploma de ‘Licenciatura em Direito’ atribuído por uma universidade portuguesa.
3.3.6.
EPSO/AD/409/23 – Juriști-lingviști de limba slovacă Pentru a fi eligibili pentru concursul EPSO/AD/409/23, candidații trebuie să aibă un nivel de studii corespunzător unui ciclu complet de studii universitare absolvite cu următoarea calificare în dreptul slovac: Vysokoškolské štúdium v oblasti slovenského práva ukončené diplomom z odboru právo (magister, mgr.), ktorý umožňuje pokračovať v doktorandskom študijnom programe. 4.
CUM VOR FI ORGANIZATE CONCURSURILE?
4.1.
Rezumatul procedurilor de concurs Prezentele concursuri vor fi organizate în următoarele etape: — depunerea candidaturii (a se vedea secțiunea 4.3.1);